Idloes

Sant Cymreig oedd Idloes (fl. 6g neu'r 7fed?). Yn ôl traddodiad, ef a sefydlodd eglwys Llanidloes ym Maldwyn, Powys.

Hanes a thraddodiad
Yn ôl yr achau ym Mucheddau'r Saint, roedd Idloes yn fab i Gwydnabi (Gwyddnau), mab Llawfrodedd Farfog (Llawfrodedd Farchog). Mae'n bosibl fod Llawfrodedd yn un o Wŷr y Gogledd, ond ychydig a wyddys amdano.Rachel Bromwich (gol.), Trioedd Ynys Prydein (Caerdydd, 1978; arg. newydd 1991), tud. 418.

Sefydlodd gell neu llan yn Llanidloes, a enwir ar ei ôl. Dyma'r unig le yng Nghymru a gysylltir ag ef. Ceir Ffynnon Idloes yn Stryd Hafren, Llanidloes.T. D. Breverton, The Book of Welsh Saints (Cyhoeddiadau Glyndŵr, 2000), tud. 330.

Dywedir y bu gan Idloes ferch o'r enw Meddwid.

Priodolir dihareb i Idloes yn Englynion y Clywaid (12fed-13g):

A glyweist-di a gant Idloes,
Gŵr gwar, hygar ei einioes?
"Goreu cynnydd cadwyd moes."Marged Haycock (gol.), 'Englynion y Clywaid', Blodeugerdd Barddas o Ganu Crefyddol Cynnar (Cyhoeddiadau Barddas, 1994), tud. 317.

Dethlir gŵyl Idloes ar 6 Medi.

Gweler hefyd
Rhestr o seintiau Cymru

Cyfeiriadau

Categori:Seintiau o Gymru
Categori:Pobl y 6ed ganrif o Gymru
Categori:Pobl y 7fed ganrif o Gymru
Categori:Llanidloes
Categori:Pobl o Faldwyn
Categori:Teyrnas Powys